Keith Emerson

Keith Noel Emerson (* 2. november 1944, Todmorden, West Riding, Yorkshire, Anglicko† 11. marec 2016, Santa Monica, Kalifornia, USA) bol anglický hráč na klávesové nástroje, hudobný skladateľ a producent. Predtým ako sa, ako člen kapely The Nice, stal komerčne úspešný hrával vo viacerých iných hudobných zoskupeniach. Počas účinkovania v kapele The Nice upútal pozornosť svetového publika tým ako spájal rockové aranžmány s klasickou hudbou. V roku 1970, po rozpade The Nice, založil jednu s prvých progresívne rockových superskupín,  Emerson, Lake & Palmer (ELP). Kapela ELP mala výrazný komerčný úspech počas 70. rokov 20. storočia a stala sa jednou z najznámejších hudobných projektov v ére progresívneho rocku. Emerson pre skupinu napísal a zaranžoval väčšinu hudobného materiálu pre albumy  Tarkus (1971) a Brain Salad Surgery (1973). V svojej tvorbe kombinoval vlastné originálne hudobné nápady s klasickými, či tradičnými námetmi, ktoré komponoval v rockovom hudobnom formáte.

Po rozchode hudobnej formácie Emerson, Lake & Palmer na konci 70. rokov, sa Emerson venoval sólovej kariére. Zložil niekoľko filmových soundtrackov a založil skupiny Emerson, Lake & Powell a 3 v ktorých nadväzoval na hudobný štýl ELP. Začiatkom 90. rokov Emerson opäť obnovil spoluprácu kapely Emerson, Lake & Palmer, nahrali spolu ďalšie dva albumy, absolvovali niekoľko koncertných turné a na konci 90. rokov ohlásili opätovný rozchod. V roku 2002 Keith Emerson opäť spojil členov kapely The Nice, s ktorou spolu absolvovali koncertné turné.

Po roku 2000 Emerson obnovil svoju sólovú kariéru. Zorganizoval turné so svojou vlastnou skupinou Keith Emerson Band s gitaristom Marcom Bonillom a spolupracoval aj s niekoľkými orchestrami. V roku 2010 sa opäť stretol s kolegom z ELP Gregom Lakeom. Ako duo absolvovali turné, ktoré vyvrcholilo jednorazovým reunion show kapely ELP, ktoré sa konalo v Londýne na oslavu 40. výročia ich vzniku. Emersonov posledný album, The Three Fates Project, s Marcom Bonillom a Terje Mikkelsenom vyšiel v roku 2012. V tom čase mal Emerson údajne depresie, trpel alkoholizmom a v neskorších rokoch sa u neho rozvinulo poškodenie nervov, ktoré obmedzovalo jeho schopnosť hrania kvôli čomu mával fóbie z nadchádzajúcich vystúpení. Zomrel dňa 11. marca 2016 na následky strelného poranenia, ktoré si spôsobil sám vo svojom dome v Santa Monice v Kalifornii. Emerson bol všeobecne považovaný za jedného z najlepších hráčov na klávesové nástroje v histórii existencie progresívneho rocku. Na portáli AllMusic sa o Keithovi Emersonovi vyjadrili aj ako o najlepšom a technicky najzdatnejšom hráčovi na klávesové nástroje v histórii rockovej hudby.

Diskografia

Sólové albumy
Štúdiové albumy
 Honky (1981) (digitally re-mastered 2013)
 The Christmas Album (1988)
 Changing States (1995)
 Emerson Plays Emerson (2002)
 Keith Emerson Band featuring Marc Bonilla (2008)
 The Three Fates Project (spolu s ním nahrali Marc Bonilla, Terje Mikkelsen) (2012)
Koncertné albumy
 Boys Club – Live from California (spolu s ním účinkovali: Glenn Hughes, Marc Bonilla) (2009)
 Moscow (spolu s ním účinkovali: Keith Emerson Band a Marc Bonilla) CD & DVD (2010)
 Live from Manticore Hall (spolu s ním účinkoval: Greg Lake) (2010)
Soundtracky
 Inferno (1980)
 Nighthawks (1981)
 Best Revenge (1985)
 Murderock (1984)
 Harmageddon/China Free Fall (1987) — Split album with Derek Austin. Emerson did the Harmageddon soundtrack while Austin did the China Free Fall soundtrack.
 La Chiesa (2002) — Music from the 1989 horror film The Church, also known as La chiesa. Also contains material by Fabio Pignatelli and Goblin.
 Godzilla: Final Wars (2004)
Godzilla vs. Hedorah (2021, posthumous)
Kompilačné albumy
 Chord Sampler (1984)
 The Emerson Collection (1986)
 At the Movies (2005)
 Hammer It Out – The Anthology (2005)
 Off the Shelf (2006)
Single
 „Honky Tonk Train Blues“ (Lewis) b/w „Barrelhouse Shake-Down“ (1976) — [ITA #1] [UK #21]

Spolupráca
 „In the Flesh?“ (dve verzie) a „Waiting for the Worms“ abume coververzií skladieb kapely Pink Floyd Back Against the Wall (2005)
 „Black Dog“  abume coververzií skladieb kapelyLed Zeppelin Led Box: The Ultimate Led Zeppelin Tribute (2008)
 Ayreon - „Progressive Waves“ z albumu The Theory of Everything (2013)
 Spinal Tap - „Heavy Duty“ z albumu Back from the Dead

Ako člen kapiel 
 Diskografia skupiny The Nice
 Diskografia skupiny Emerson, Lake & Palmer
 Diskografia skupiny Emerson, Lake & Powell
 Diskografia skupiny 3

Referencie 

Anglickí klávesisti
Anglickí elektronickí hudobníci
Anglickí rockoví klaviristi
Anglickí rockoví klávesisti